Nadia Murad

Nadia Murad Basee Taha (alizaliwa 10 Machi, 1993) ni mwanaharakati wa haki za binadamu kutoka nchini Iraq ambaye kwa sasa anaishi nchini Ujerumani   Mnamo 2014, wakati wa mauaji ya kimbari ya Yazidi na Dola la Kiislamu, alitekwa nyara kutoka mji wake wa Kocho nchini Iraq. Sehemu kubwa ya jamii yake waliuwawa. Baada ya kupoteza sehemu kubwa ya familia yake, Murad alishikiliwa kama mtumwa wa ngono wa Dola ya Kiislamu kwa miezi mitatu, pamoja na maelfu ya wanawake na wasichana wengine wa Yazidi.

Murad ndiye mwanzilishi wa Nadia's Initiative, shirika lisilo la faida lililojitolea "kusaidia wanawake na watoto walioathiriw na mauaji ya kimbari, ukatili mkubwa, na biashara haramu ya binadamu ili kuponya na kujenga upya maisha na jamii zao". Kuanzishwa kwake kulichochewa na mauaji ya halaiki ya Sinjar.

Mnamo 2018, yeye na mtaalamu wa magonjwa ya wanawake wa Kongo Denis Mukwege walitunukiwa kwa pamoja Tuzo ya Amani ya Nobel kwa "juhudi zao za kukomesha matumizi ya ukatili wa kijinsia kama silaha ya vita na migogoro ya silaha ."  Yeye ndiye raia wa kwanza wa Iraqi na Yazidi kutunukiwa Tuzo ya Amani ya Nobel. 

Mnamo mwaka 2016, Murad aliteuliwa kuwa Balozi wa Nia Njema wa kwanza kabisa wa Heshima ya Wanusurika wa Usafirishaji Haramu wa Binadamu wa Ofisi ya Umoja wa Mataifa ya Dawa za Kulevya na Uhalifu 

Marejeo

Jamii:WikiGap JWK 2026
Jamii:Waliozaliwa 1993
Jamii:Watu walio hai
Jamii:Watu wa Iraq